ప్రపంచ వ్యాప్తంగా బాహుబలి-2 హోరెత్తిపోతోంది. బాహుబలి సినిమా కోసం చిన్న సినిమాలు దాదాపు దారులన్నీ క్లియర్ చేశాయి. ఆ సినిమాతో పోటీ పడలేక చాలా సినిమాలు వాయిదా బాట పట్టడమో.. లేదంటే ముందే రిలీజైపోవడమో జరిగిపోయింది. ఇప్పుడు దాదాపు ఏ థియేటర్ చూసినా బాహుబలి సినిమాయే. ఇక, భాగ్యనగరం పరిస్థితి ప్రత్యేకంగా చెప్పేదేముంది. రెండు థియేటర్లు తప్ప హైదరాబాద్లోని అన్ని థియేటర్లలో బాహబలి సందడే కనిపిస్తోంది. ఆ రెండు థియేటర్లేంటంటే.. ఆర్టీసీ క్రాస్ రోడ్స్లోని సప్తగిరి, కాచిగూడలోని పద్మావతి థియేటర్లు. ఆ రెండు థియేటర్లు మినహా మొత్తం థియేటర్లు బాహుబలితో నిండిపోయాయి. మరి, బాహుబలి మేనియా నడుమ ఆ రెండు థియేటర్లలో ఆడుతున్న సినిమాలేంటి? అంటే.. ఒక థియేటర్లో విద్యాబాలన్ మెయిన్ లీడ్గా నటించిన బేగం జాన్ ఆడుతుండగా.. మరో దాంట్లో కాంగ్ స్కల్ ఐలాండ్ అనే సినిమా ప్రదర్శితమవుతోంది. కాగా, భవిష్యత్తులో ఇలా బాహుబలి రికార్డును అందుకోవడమంటే ఇతర సినిమాలకు చాలా కష్టమనే చెప్పాలి. కాగా, బాహుబలి కోసం తెలంగాణ ప్రభుత్వం రోజూ ఐదు షోలకు అనుమతినిచ్చిన సంగతి తెలిసిందే.
prapancha vyaaptamgaa bahubali-2 horettipotondi. bahubali sinima kosam chinna cinimaalu daadaapu daarulannee clier chesaayi. aa sinimaatho poty padaleka chala cinimaalu vaayidaa baata pattadamo.. ledante munde releejaipovadamo jarigipoyindi. ippudu daadaapu e theater chusina bahubali cinemaye. ika, bhagyanagaram paristhiti pratyekamgaa cheppedemundi. rendu theaterlu tappa hyderabadloni anni theaterlalo bahabali sandade kanipistondi. aa rendu theaterlentante.. articy crass rodsloni saptagiri, kachigudaloni padmavati theaterlu. aa rendu theaterlu minaha mottam theaterlu baahubalito nindipoyaayi. mari, bahubali menia naduma aa rendu theaterlalo aadutunna cinemalenti? ante.. oka theaterlo vidyabalan main leedga natinchina begam jan aadutundagaa.. maro daantlo cong skal iland ane sinima pradarsitamavutondi. kaga, bhavishyattulo ilaa bahubali rikaardunu andukovadamante itara sinimaalaku chala kashtamane cheppali. kaga, bahubali kosam telamgaana prabhutvam roojoo aidu sholaku anumatinicchina sangati telisinde.